CELEX: 52009PC0371
Language: mt
Date: 2009-07-16
Title: Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni

Avviż Legali Importanti

|

52009PC0371

	[pic] | KUMMISSJONI TAL-KOMUNITAJIET EWROPEJ |Brussel 16.7.2009KUMM(2009) 371 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniMEMORANDUM TA' SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mobilizzat il-Fond Ewropew ta' Aġġustament għall-Globalizzazzjoni permezz ta' mekkaniżmu ta' flessibbiltà, fi ħdan il-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli tal-eliġġibbiltà applikabbli għall-kontribuzzjonijiet mill-Fond huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' aġġustament għall-globalizzazzjoni (EGF)[2].Is-servizzi tal-Kummissjoni flew bir-reqqa ż-żewġ applikazzjonijiet ta' Spanja u l-Portugall skont ir-Regolament (KE) 1927/2006 u b'mod partikolari l-Artikoli 2, 3, 4, 5 u 6 tiegħu.Fil-qosor, l-aktar elementi importanti tal-valutazzjonijiet huma dawn:Il-Każ EGF/2008/005 ES/Cataluña1. L-applikazzjoni waslet għand il-Kummissjoni mingħand l-awtoritajiet Spanjoli fid-29 ta' Diċembru 2008, u ġiet issupplimentata b'informazzjoni addizzjonali mressqa mill-Istat Membru sat-13 ta' Marzu 2009. Kienet ibbażata fuq il-kriterji speċifiċi ta' intervent tal-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmija fl-Artikolu 5 ta' dak ir-Regolament.2. Spanja ressqet din l-applikazzjoni taħt il-kriterju tal-intervent tal-Artikolu 2(b) tar-Regolament (KE) Nru 1927/2006, li jirrikjedi telf ta' mill-inqas 1 000 impjieg fuq perjodu ta' disa' xhur f'diviżjoni REV 2[3] ta' NACE 2 (klassifikazzjoni tal-istatistika tal-attivitajiet ekonomiċi) f'reġjun wieħed jew f'żewġ reġjuni bi fruntieri komuni fuq livell NUTS II (nomenklatura tal-unitajiet territorjali għall- istatistiċi ). L-applikazzjoni turi li total ta' 1 269 sensja seħħew fi 30 impriża klassifikati f'diviżjoni 13 ('manifattura tat-tessuti') tal-NACE (reviżjoni 2) matul il-perjodu ta' referenza ta' disa' xhur (mit-28 ta' Frar 2008 sas-27 ta' Ottubru 2008). 451 sensja addizzjonali oħra fix-xahrejn ta' wara l-perjodu ta' referenza ġew ukoll ikkwotati fl-applikazzjoni.3. L-analiżi tar-rabta bejn is-sensji u t-tibdiliet strutturali maġġuri fix-xejriet kummerċjali madwar id-dinja hija bbażata fuq l-informazzjoni li ġejja. Il-ftuħ akbar tas-suq mondjali tat-tessuti wara l-iskadenza tal-Arranġament Multifibre tal-Organizzazzjoni Dinjija tal-Kummerċ fi tmiem l-2004 ppermetta lill-importazzjoni minn produtturi b'anqas spejjeż, l-aktar fl-Asja u l-Afrika ta' Fuq, biex tieħu post il-produzzjoni tal-Komunità. Sabiex tiġi stabbilita r-rabta bejn is-sensji u l-bidliet strutturali maġġuri fix-xejriet tal-kummerċ dinji, Spanja targumenta, bl-użu tal-istatistika tal-kummerċ tal-EUROSTAT, li l-bilanċ tal-kummerċ tal-Komunità fit-tessuti ddeterjora sostanzjalment matul il-perjodu 2004-2007. Għalkemm l-esportazzjonijiet tat-tessuti tal-Komunità żdiedu b'10% matul il-perjodu, l-importazzjonijiet tat-tessuti lejn il-Komunità żdiedu b'21%, minn EUR 73 biljun għal EUR 88 biljun, filwaqt li l-esportazzjonijiet tat-tessuti żdiedu biss b'EUR 4 biljun, u dan ħalla s-sehem tas-suq tat-tessuti tal-Komunità fi stat ta' deterjorament.4. Is-saħħa tal-Euro meta mqabbel mad-dollaru Amerikan fil-passat riċenti rrinforzat ukoll l-effett negattiv fuq l-esportazzjonijiet tat-tessuti prodotti fil-Komunità, filwaqt li inkoraġġiet l-importazzjonijiet tat-tessuti prodotti fiż-żona tad-dollaru lejn il-Komunità.L-applikazzjoni tirreferi għall-intensità tax-xogħol tas-settur tat-tessuti, u għalhekk is-sensittività tiegħu għall-ispejjeż li mhumiex tal-pagi, bħall-ispejjeż tal-protezzjoni soċjali fil-Komunità, li jassiguraw li l-importazzjonijiet minn pajjiżi b'pagi baxxi mingħajr il-livelli tal-protezzjoni soċjali li jeżistu fil-Komunità għandhom vantaġġ sew fil-Komunità u kif ukoll fuq is-suq dinji.5. L-impatt lokali u reġjonali huwa stipulat kif ġej fl-applikazzjoni:It-territorji kkonċernati mis-sensji huma kollha fi ħdan il-komunità awtonoma tal-Katalunja, u huma kkonċentrati fi tnax-il comarque (bejn wieħed u ieħor ekwivalenti għal kontej) fil-provinċji kontigwi ta' Barċellona u Girona: Alt Penedès, Anoia, Bages, Baix Llobregat, Barcelonès, Conca de Barberà, Garrotxa, Gironès, La Selva, Maresme, Osona, Ripollès u Vallès Occidental. Mit-tnax-il comarque , ħamsa huma partikolarment affettwati mis-sensji, għax għandhom żoni fejn is-settur tat-tessuti huwa partikolarment ikkonċentrat. L-akbar numru ta' sensji matul il-perjodu ta' referenza seħħ f'dawn li ġejjin: Maresme (għalqu tliet impriżi u kien hemm 290 sensja), Bages (għalqu tliet impriżi u kien hemm 279 sensja), Gironès-La Selva (għalqu tliet impriżi u kien hemm 246 sensja), u Vallès Occidental (181 sensja f'disa' impriżi).Fil-Katalunja, in-numru ta' ħaddiema qiegħda fis-settur tat-tessuti żdied b'mod sinifikanti matul l-aħħar ħames snin. Bejn l-2004 u l-2008 dan in-numru żdied bi 42 % u fl-aħħar sena li għaliha hemm dejta komparattiva, in-numru ta' ħaddiema qiegħda f'dan is-settur żdied b'14,5 %. Minħabba l-konċentrazzjoni tas-settur f'numru żgħir ta' żoni, l-impatt lokali huwa akbar milli jindikaw dawn iċ-ċifri. F'xi wħud mill- comarques affettwati, il-proporzjon tal-popolazzjoni qiegħda totali attribwibbli għas-settur tat-tessuti jaqbeż il-50 % tat-total għas-setturi industrijali kollha (pereżempju Maresme, fejn 56 % tan-nies qiegħda kollha mill-qasam industrijali huma mis-settur tat-tessuti, jew Ripollès fejn iċ-ċifra hija ta' 51 %). Bħala propozjon ta' dawk kollha qiegħda, il-ħaddiema tat-tessuti jaqbżu l-10 % f'sitt comarques , u jilħqu l-20 % f'Ripollès.Is-sensji li huma s-suġġett tal-applikazzjoni kurrenti huma fil-biċċa l-kbira, iżda mhux għal kollox, inklużi f'dawn iċ-ċifri. Dawk li seħħew wara l-perjodu ta' referenza għall-applikazzjoni mhumiex inklużi, u għalhekk dan juri li l-impatt tas-sensji fil-qasam tat-tessuti huwa akbar milli huwa muri miċ-ċifri tal-qgħad, u li hemm ftit li xejn opportunitajiet għal impjieg mill-ġdid f'din l-industrija għal ħaddiema qiegħda. Minħabba li bosta mill- comarques huma dipendenti ħafna fuq is-settur tat-tessuti, l-impatt fuq l-ekonomiji lokali se jkun qawwi. F'Maresme, aktar minn 25 % tal-produzzjoni industrijali lokali hija attribwibbli għas-settur tat-tessuti. F'Anoia, il-proporzjon jilħaq it-28,4 %.Wieħed jista’ jikkonkludi, f'dawn iċ-ċirkustanzi, li s-sensji għandhom effett negattiv sinifikanti fuq l-ekonomija lokali.6. Mill-1 720 ħaddiem li ngħataw is-sensja, proporzjon sabu impjieg alternattiv, jew qed isegwu taħriġ barra l-pakkett propost għall-finanzjament tal-EGF. Spanja għalhekk iddeċidiet li timmira l-għajnuna fuq total ta' 1 100 ħaddiem.7. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-applikazzjoni pprovdiet l-elementi li ġejjin: L-awtoritajiet Spanjoli kkonfermaw li l-kontribuzzjoni finanzjarja mill-EGF ma tissostitwixxix miżuri li huma r-responsabbiltà tal-kumpaniji taħt il-liġi nazzjonali jew ftehimiet kollettivi u tat assigurazzjonijiet li l-azzjonijiet jipprovdu appoġġ għall-ħaddiema individwali u ma jistgħux jintużaw għar-ristrutturazzjoni ta' kumpaniji jew setturi. L-awtoritajiet Spanjoli kkonfermaw li l-azzjonijiet eleġibbli ma jirċevux għajnuna minn strumenti finanzjarji Komunitarji oħra.Bħala konklużjoni, għar-raġunijiet ippreżentati aktar 'il fuq, huwa propost li tiġi aċċettata l-applikazzjoni EGF/2008/005 ES/Cataluña mressqa minn Spanja, fir-rigward tas-sensji fl-impriżi involuti f'attivitajiet tal-manifattura fid-diviżjoni 13 ('Manifattura tat-tessuti') tal-NACE (reviżjoni 2) fir-reġjun NUTS II tal-Cataluña (ES51), għaliex ġew ipprovduti provi li dawn is-sensji rriżultaw minn bidliet strutturali maġġuri fix-xejriet tal-kummerċ dinji li wasslu għal taqlib ekonomiku serju, li jaffettwa l-impjiegi u l-ekonomija lokali. Ġie propost pakkett koordinat ta' servizzi eliġibbli personalizzati li minnhom il-kontribuzzjoni mitluba mill-EGF hija ta' EUR 3 306 750 .EGF/2009/001 PT/Norte-Centro8. L-applikazzjoni waslet għand il-Kummissjoni mill-awtoritajiet Portugiżi fit-23 ta' Jannar 2009. Kienet ibbażata fuq il-kriterji speċifiċi ta' intervent tal-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.9. Il-Portugall ressaq din l-applikazzjoni taħt il-kriterji ta' intervent tal-Artikolu 2(b) tar-Regolament (KE) Nru 1927/2006 li jitlob li jkun hemm mill-anqas 1 000 sensja fuq perjodu ta' disa' xhur f'diviżjoni NACE 2 REV 2 f'reġjun wieħed jew żewġ reġjuni kontigwi fil-livell NUTS II. L-applikazzjoni hija bbażata fuq 1 588 sensja f'49 kumpanija f'diviżjoni 13 NACE (reviżjoni 2) ('manifattura tat-tessuti') matul il-perjodu ta' referenza ta' disa' xhur (mis-16 ta' Frar 2008 sal-15 ta' Novembru 2008). Mid-49 kumpanija inkluża fl-applikazzjoni, 39 jinsabu fir-reġjun Norte (1 413 sensja) u 10 fir-reġjun Centro (175 sensja). Fl-għaxar ġimgħat wara l-perjodu ta' referenza, 138 sensja oħra addizzjonali ngħataw fi 17 minn dawn l-impriżi.10. L-analiżi tar-rabta bejn is-sensji u t-tibdiliet strutturali maġġuri fix-xejriet kummerċjali madwar id-dinja hija bbażata fuq l-informazzjoni li ġejja. Il-Portugall qed jisħaq li s-sensji qed isegwu xejra ġenerali fl-industrija tal-ħwejjeġ u l-aċċessorji fil-Komunità favur id-delokalizzazzjoni tal-produzzjoni lejn pajjiżi mhux tal-Komunità b'anqas spejjeż, bħaċ-Ċina, l-Indja u t-Turkija.Hija tenfasizza wkoll li, skont il-EUROSTAT[4], ir-reġjun tat-Tramuntana tal-Portugall huwa l-aktar wieħed speċjalizzat minn fost is-27 tal-Komunità fis-settur tat-tessuti u l-ħwejjeġ f'termini ta' impjiegi - f'dan ir-reġjun, is-settur jirrappreżenta aktar minn 14 % tal-ħaddiema.11. L-istatistika tal-kummerċ estern tas-27 tal-Komunità mill-EUROSTAT[5] riprodotta fit-tabella ta' hawn taħt, tipprovdi aktar xhieda ta' żieda fl-importazzjonijiet fil-qasam tat-tessuti, b’żieda perċentwali fl-importazzjonijiet ta' 18,4 % bejn l-2004 u l-2007, li hija erba' darbiet akbar miż-żieda fl-esportazzjonijiet.Tessuti (f’miljuni ta’ EUR) | 2004 | 2005 | 2006 | 2007 | Żieda % 2004 / 2007 |Importazzjonijiet | 17,610 | 18,074 | 19,867 | 20,855 | 18,4 |Esportazzjonijiet | 18,537 | 18,482 | 19,218 | 19,380 | 4,6 |Bilanċ | 927 | 408 | -649 | -1,475 |Il-fornitur ewlieni kienet iċ-Ċina (żieda ta' 66,8 % matul l-2004 - 2007), segwita minn ekonomiji emerġenti oħra bħat-Turkija (+20,7 %), l-Indja (+21,2 %) u l-Pakistan (+ 9,4 %). Din iż-żieda tista' tiġi assoċjata primarjament mal-għeluq taż-żmien tal-Arranġament Multifibre tal-Organizzazzjoni Dinija tal-Kummerċ fi tmiem l-2004. Fl-2007, iċ-Ċina kienet tirrappreżenta 26 % mill-importazzjonijiet totali tat-tessuti lejn il-Komunità f'termini ta' valur.12. L-impatt lokali u reġjonali huwa stipulat kif ġej fl-applikazzjoni:L-applikazzjoni tiddeskrivi l-impatt tas-sensji fis-suq reġjonali tax-xogħol. Fil-livell lokali, hija tosserva li, f'Novembru 2008, il-muniċipalitajiet li kienu l-aktar affettwati bil-qgħad fis-settur tat-tessuti (pereżempju Guimaraes b'9,0 % u Santo Tirso b'11,7 %) kellhom rati ferm ogħla ta' qgħad mill-medja għall-Portugall minbarra l-gżejjer (5,8 %) jew saħansitra għar-reġjun Norte kollu kemm hu (7,0 %). Hija żżid li dawk iż-żoni li huma partikolarment dipendenti fuq il-produzzjoni tat-tessuti għandhom ftit opportunitajiet ta' xogħol oħra li huma faċilment disponibbli għal dawk li jingħataw is-sensja. Hija tosserva li 97,8 % taċ-ċifra totali tal-qgħad fis-settur tat-tessuti Portugiż ġejja mir-reġjuni ta' Norte u Centro flimkien.Reġistrazzjonijiet ġodda ta' persuni qiegħda fis-settur tat-tessuti żdiedu fiż-żewġ reġjuni, b'żidiet partikolarment kbar f'Lulju u Settembru 2008 (jiġifieri matul il-perjodu ta' referenza), ta' 67,7 % u 49,1 % rispettivament meta mqabbla mal-istess xhur tas-sena ta' qabel.Wieħed jista’ jikkonkludi, f'dawn iċ-ċirkustanzi, li s-sensji għandhom effett negattiv sinifikanti fuq l-ekonomija lokali u reġjonali.13. L-awtoritajiet Portugiżi kkalkulaw, fuq il-bażi tal-esperjenza tal-passat, li mill-1 504 ħaddiem eliġibbli sabiex jipparteċipaw fil-miżuri tal-EGF, madwar 30 % jistgħu jew isibu xogħol ieħor mingħajr ma jkunu jeħtieġu l-appoġġ tal-miżuri tal-EGF, jew jirtiraw mis-suq tax-xogħol. Il-pakkett ta' miżuri tal-EGF huwa għalhekk imfassal għal medja ta' 1 000 ħaddiem imqassma fuq il-perjodu tal-implimentazzjoni.14. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-applikazzjoni pprovdiet l-elementi li ġejjin: L-awtoritajiet Portugiżi kkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi. L-awtoritajiet Portugiżi taw assigurazzjonijiet li l-azzjonijiet jipprovdu appoġġ għal ħaddiema individwali u m’għandhomx jintużaw għar-ristrutturazzjoni ta' kumpaniji jew setturi. L-awtoritajiet Portugiżi kkonfermaw li l-azzjonijiet eliġibbli ma jirċevux għajnuna minn strumenti finanzjarji Komunitarji oħra.Għaldaqstant, minħabba r-raġunijiet ippreżentati hawn fuq, qed ikun propost li tiġi aċċettata l-applikazzjoni EGF/2009/001 PT/Norte-Centro , imressqa mill-Portugall, dwar is-sensji f'49 kumpanija fis-settur NACE 13 (tessuti) fiż-żewġ reġjuni kontigwi ta' Norte u Centro fil-Portugall (reġjuni NUTS II PT11 u PT16), minħabba li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet tal-kummerċ dinji li wasslu għal taqlib ekonomiku serju, li jaffettwa l-impjiegi u l-ekonomija lokali. Ġie propost pakkett koordinat ta' servizzi personalizzati eliġibbli li minnhom il-kontribuzzjoni mitluba mill-EGF hija ta' EUR 832 800 .FinanzjamentIl-baġit annwali totali disponibbli għall-EGF huwa ta’ EUR 500 miljun. Ammont ta’ EUR 3 384 300 diġà kien immobilizzat għal applikazzjonijiet preċedenti fl-2009 u dan iħalli disponibbli ammont ta’ EUR 496 615 700.L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-applikant.Abbażi tal-applikazzjonijiet għal għajnuna mill-Fond imressqa minn Spanja u l-Portugall fejn intlaqat is-settur tat-tessuti, l-istimi totali tal-pakketti koordinati ta' servizzi personalizzati li jridu jiġu ffinanzjati huma kif ġej:(f'EUR) |Spanja/Katalunja | 3 306 750 |Portugall/Centro-Norte | 832 800 |Total | 4 139 550 |Fid-dawl tal-analiżi ta' dawn l-applikazzjonijiet[6], u wara li qieset l-għotja massima possibli mill-Fond stabbilita skont l-Artikolu 10 tar-Regolament (KE) Nru 1927/2006, u kif ukoll il-possibilitajiet tar-riallokazzjoni ta' approprjazzjonijiet, il-Kummissjoni qed tipproponi li tuża mill-EGF is-somma totali ta' EUR 4 139 550 , li għandha tkun allokata taħt l-intestatura 1a tal-qafas finanzjarju.Dan l-ammont ta' sostenn jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena 2009, kif stipulat fl-Artikolu 12(6) tar-Regolament (KE) Nru 1927/2006.Bil-preżentazzjoni ta' din il-proposta sabiex jiġi użat il-Fond, il-Kummissjoni qed tagħti bidu għall-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità tal-baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha.F'każ ta' nuqqas ta' qbil minn xi waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.Il-Kummissjoni se tippreżenta wkoll talba ta' trasferiment sabiex iddaħħal fil-baġit għall-2009 approprjazzjonijiet għall-impenji u għall-ħlasijiet speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba[7], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' aġġustament għall-globalizzazzjoni[8], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni[9],Billi:(1) Il-Fond Ewropew ta’ Aġġustament għall-Globalizzazzjoni (EGF) huwa intiż sabiex jipprovdi appoġġ addizzjonali għall-ħaddiema ssensjati li jbatu l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu massimu annwali ta’ EUR 500 miljun.(3) Spanja ressqet applikazzjoni għall-mobilizzazzjoni tal-EGF, fir-rigward ta' sensji fis-settur tat-tessuti, fid-29 ta' Diċembru 2008. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta' EUR 3 306 750.(4) Il-Portugall ressaq applikazzjoni għall-mobilizzazzjoni tal-EGF, fir-rigward ta' sensji fis-settur tat-tessuti, fit-23 ta' Jannar 2009. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta' EUR 832 800.(5) L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjonijiet imressqa minn Spanja u l-Portugall,IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2009, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 4 139 550 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tiġi ppubblikata fil- Ġurnal Uffiċjali tal-Unjoni Ewropea .Magħmul fi Brussell,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi ta’ l-istatistika ĠU L 393, 30.12.2006, p. 1[4] EUROSTAT, Statistics in Focus, 37/2008, http://epp.eurostat.ec.europa.eu/cache/ITY_OFFPUB/KS-SF-08-037/EN/KS-SF-08-037-EN.PDF, paġna 4.[5] Diġà kkwotata fil-Komunikazzjoni tal-Kummissjoni dwar l-applikazzjonijiet għall-mobilizzazzjoni tal-Fond Ewropew tal-Aġġustament għall-Globalizzazzjoni mill-Italja (SEC(2008)2414) li ppreżentat l-analiżi tal-Kummissjoni dwar it-talba.[6] Il-Komunikazzjoni tal-Kummissjoni dwar l-applikazzjonijiet għall-mobilizzazzjoni tal-Fond Ewropew tal-Aġġustament għall-Globalizzazzjoni minn Spanja (SEC(2009)826) u l-Portugall (SEC(2009)824) li ppreżentat l-analiżi tal-Kummissjoni dwar it-talba.[7] ĠU C 139, 14.6.2006, p. 1.[8] ĠU L 406, 30.12.2006, p. 1.[9] ĠU C […], […], p. […]